[image: image1.png]


ОБЩИНА БУРГАС        
    

    BURGAS MUNICIPALITY
 8000 Бургас, ул.”Александровска” № 26                                                                                26, Aleksandrovska Street, 8000 Burgas, Bulgaria

 телефон: 056/840915-19; факс: 056/841314                                                                             Phone: +35956/840915-19; Fax: +35956/841314    

 електронна поща: obshtina@burgas.bg

                                            e-mail: obshtina@burgas.bg
[image: image2.png]


 www.burgas.bg                                                                                                                            www.burgas.bg 
ДО

ОБЩИНСКИ СЪВЕТ 

БУРГАС

Д О К Л А Д Н А  З А П И С К А

от ДИМИТЪР НИКОЛОВ НИКОЛОВ

КМЕТ на ОБЩИНА БУРГАС

ОТНОСНО: Прекратяване на съсобственост между Община Бургас и физическо лице, чрез продажба на 48/1179 кв.м идеални части от УПИ ХХІ-485,486 в кв. 27, целият с площ 1179 кв.м по плана на в.з. „Минерални бани“, гр. Бургас - частна общинска собственост.
УВАЖАЕМИ ОБЩИНСКИ СЪВЕТНИЦИ, 
В Община Бургас e постъпило заявление с вх. № 94-01-5536/14.02.2024г. от Я. Г. Р.-Д., чрез пълномощник С. А. Р., съгласно пълномощно рег. №7616 от 28.08.2023г. на нотариус при БРС, с искане за прекратяване на съсобственост в урегулиран поземлен имот (УПИ) ХХІ-485,486 в кв. 27 по плана на в.з. „Минерални бани“, гр. Бургас, чрез изкупуване на общинските идеални части от цитирания имот. 

Община Бургас е собственик на 48/1179 кв.м ид. части от УПИ ХХІ-485,486 в кв.27, целият с площ 1179 кв.м по плана на в.з. “Минерални бани“,  гр. Бургас, отреден „за вилно строителство“, при граници: североизток - улица; югоизток - УПИ ХХІІ-725 и УПИ ХХІІІ-487; югозапад - улица; северозапад -УПИ ХХ-483,484, отразен като ПИ с идентификатор 07079.701.356, с площ 1168 кв.м в КККР на гр. Бургас, актувани с Акт №10492/02.09.2024г. за частна общинска собственост.
Заявителката Я. Г. Р.-Д., заедно с брат си А. Г. Р., притежават по 1/4 от 1092 кв.м ид.ч. и 1/4 от 1179 кв.м ид.ч. всеки, съгласно представени документи: договор за делба №201, том 4, рег. 6743/07.07.1999г., вписан в Служба по вписванията Бургас и нот. акт №58, том ІІІ, рег. № 5698, дело № 421 от 10.09.2012г. на Нотариус при БРС. 
За посочения имот е издадена скица №15-943813/18.09.2024г. от СГКК - гр.Бургас, след проведена процедура по изменение на КК с цел привеждане на ПИ в съответствие с действащия ПУП-ПРЗ и комбинирана скица рег. №444/28.12.2023г., издадена от Община Бургас.
Частта на Общината в имота е минимална и не е възможно обособяване на самостоятелен УПИ, при спазване на изискванията на чл.19 от ЗУТ.
Съсобственият имот не носи никакви приходи на Общината и в същото време тя е данъчно задължена. Целесъобразно е прекратяване на съсобствеността в имота чрез продажба на дела на Община Бургас по пазарни цени.
В изпълнение разпоредбите на чл. 41, ал. 2, във връзка с чл. 22, ал. 3 от ЗОС, е възложено изготвяне на пазарна оценка на 48/1179 кв.м ид. ч. от УПИ ХХІ-485,486 в кв.27 по плана на в.з. “Минерални бани“, гр. Бургас, на оценител, вписан в регистъра на независимите оценители, определена в размер на 8750 лв. (осем хиляди седемстотин и петдесет лева), без ДДС.
Данъчната оценка на имота, предмет на продажба е 2472.00 лв. (две хиляди четиристотин седемдесет и два лева).

Имотът не е включен в Програмата за управление и разпореждане с общинската собственост на Община Бургас за 2024г., приета с Решение по т. 2 от проведеното на 14.02.2024г. заседание на Общински съвет – Бургас (Протокол №7) по реда на чл. 8, ал. 9 от ЗОС, поради което Раздел ІІ, т. 3 „Прекратяване на съсобственост по чл. 36, ал. 1, т. 2 от ЗОС, чрез продажба на общински идеални части“ трябва да бъде допълнен с цитирания по-горе имот.
Предвид изложеното и на основание правомощията ми по чл. 73, ал. 1 от Правилника за организацията и дейността на Общинския съвет и взаимодействието му с Общинската администрация на община Бургас, приет от Общински съвет – Бургас и като взех предвид решение от 02.10.2024г. на Комисия, назначена с моя Заповед № 2895/23.08.2022г., което възприемам изцяло, предлагам Общински съвет - Бургас, на основание чл. 21, ал. 1, т. 8 от Закона за местното самоуправление и местната администрация, чл. 36 от Закона за собствеността, чл. 36, ал. 1, т. 2 от Закона за общинската собственост (ЗОС), чл. 41, ал.1, т. 2 и чл. 42 от Наредбата за реда за придобиване, управление и разпореждане с общински имоти и вещи, приета от Общински съвет–Бургас, да вземе следните
Р Е Ш Е Н И Я:

І. Да се допълни Програмата за управление и разпореждане с общинската собственост на Община Бургас за 2024г., приета с Решение по т.2 от дневния ред на проведеното на 14.02.2024г. заседание на Общински съвет – Бургас (Протокол №7), в Раздел ІІ, т. 3 „Прекратяване на съсобственост по чл. 36, ал. 1, т. 2 от ЗОС, чрез продажба на общински идеални части“ с недвижим имот, актуван с Акт №10492/02.09.2024г. за частна общинска собственост, представляващ 48/1179 кв.м ид. ч. от УПИ ХХІ-485,486 в кв. 27, целият с площ 1179 кв.м по плана на в.з. „Минерални бани“, гр.Бургас, отреден „за вилно строителство“, отразен като ПИ с идентификатор 07079.701.356 и площ 1168 кв.м в КККР на гр. Бургас.

ІІ. Да се прекрати съсобствеността между Община Бургас и Я. Г. Р.-Д. с ЕГН *** и постоянен адрес: гр. Бургас, , чрез продажба на недвижим имот, актуван с Акт №10492/02.09.2024г. за частна общинска собственост, представляващ 48/1179 (четиридесет и осем от хиляда сто седемдесет и девет) кв.м идеални части от урегулиран поземлен имот (УПИ) ХХІ-485,486 (двадесет и едно римско за имот с планоснимачни номера четиристотин осемдесет и пет и четиристотин осемдесет и шест) в кв. 27 (двадесет и седем) по действащия план на в.з. „Минерални бани“, гр.Бургас, целият с площ 1179 (хиляда сто седемдесет и девет) кв.м, отреден "за вилно строителство", при граници на целия имот: североизток - улица; югоизток - УПИ ХХІІ-725 и УПИ ХХІІІ-487; югозапад - улица; северозапад -УПИ ХХ-483,484, отразен като поземлен имот (ПИ) с идентификатор 07079.701.356 (нула седем нула седем девет точка седем нула едно точка три пет шест), целият с площ 1168 (хиляда сто шестдесет и осем) кв.м по Кадастралната карта и кадастралните регистри на гр. Бургас, при съседи: 07079.701.428, 07079.701.357, 07079.701.358, 07079.701.427, 07079.701.355, за сумата от 8750 лв. (осем хиляди седемстотин и петдесет лева), без ДДС.

Приложение: Заявление с вх. № 94-01-5536/14.02.2024г. в Община Бургас; Акт №10492/02.09.2024г. за частна общинска собственост; скица на ПИ, издадена от СГКК-Бургас; комбинирана – скица на Община Бургас; справка от Административния модул; договор за делба №201, том 4, рег. 6743/07.07.1999г., вписан в Служба по вписванията Бургас; нот. акт №58, том ІІІ, рег. № 5698, дело № 421 от 10.09.2012г. на Нотариус при БРС; Протокол от 02.10.2024г. на комисия, назначена от Кмета на Община Бургас; Удостоверение за данъчна оценка, издадено от дирекция МПДТР при Община Бургас; Експертна оценка от лицензиран оценител.

